ส่อง ATP30 กำไร Q4 สดใสต่อเนื่อง ชูหุ้นเล็กเติบโตสูงแนะซื้อเป้า 2 บ.
ส่อง ATP30 กำไร Q4 สดใสต่อเนื่อง ชูหุ้นเล็กเติบโตสูงแนะซื้อเป้า 2 บ.
9 พ.ย. 2560

บล.ฟินันเซีย ไซรัส ระบุในบทวิเคราะห์วันนี้(9 ต.ค.60)ว่า บริษัท เอทีพี 30 จำกัด (มหาชน) หรือ ATP30 กำไรสุทธิไตรมาส 3/60 ออกมาดีตามคาดที่ 8 ลบ. +54 เทียบไตรมาสก่อนหน้า,+5% เทียบช่วงเดียวกันของปีก่อนจากการเริ่มให้บริการลูกค้าใหม่อย่าง Autolive ซึ่งใช้กองรถมากสุดตั้งแต่ ATP30 ตั้งบริษัทมา และยังมีบริษัทในเครือของ SCCC
ขณะที่อัตรากำไรขั้นต้นขยายตัวขึ้น จากแผนควบคุมต้นทุนน้ำมันและค่าใช้จ่ายได้มีประสิทธิภาพ แนวโน้มไตรมาส 4/60 คาดโตดีต่อเนื่องจากการรับรู้รายได้ลูกค้าใหม่เต็มไตรมาสคงกำไรปีนี้ที่ 24 ลบ.+11% เทียบช่วงเดียวกันของปีก่อน และปีหน้า 35 ลบ.+45% เทียบช่วงเดียวกันของปีก่อน
คงคำแนะนำ”ซื้อ” ราคาเหมาะสมปี 2018 ที่ 2.00 บาท (สมมติฐาน Full dilution จาก ATP30-W1) ด้วยเหตุผล 1) คาดกำไรผ่านจุดต่ำสุดไปแล้วในไตรมาส 2/60 และมี Earnings Momentum เชิงบวกตั้งแต่ ไตรมาส 3/60 2) อยู่ในช่วง Growth Stage โดยการรักษาฐานลูกค้าเดิม ควบคู่กับการขยายฐานลูกค้าใหม่
3) กำไรสุทธิมีอัตราการขยายตัวที่มากกว่ารายได้ที่เพิ่มขึ้น 4) มีฐานะการเงินที่แข็งแกร่ง โดยมี D/E เพียง 1.1x  5) จุดแข็งเหนือคู่แข่งจาก Premium Strategy ที่มีคุณภาพสูง และยกระดับความปลอดภัยตามมาตรฐาน ISO39001 6) Catalyst บวกระยะยาว จากการเป็นหนึ่งในผู้ได้รับประโยชน์จาก EEC